Молитва преподобному Серапиону Псковскому

О преблаженне отче наш Серапионе! Ты днесь предстоиши престолу Света неприступнаго. Не отступай от нас, раб Божиих (имена), духом, сохраняя нас от стрел вражиих и всякия прелести бесовския и козней диавольских, пастырю наш добрый. Воззри на нас милостивно и к земли приверженныя возведи к высоте небесней: испроси предстательством твоим у Всемилостиваго Бога нашего мирней Церкви Его, от бед свобождение и от грехов отвращение и спасение. Еще же споспеши нам иго Христово во благодушии, терпении и радости духовней понести, присно же молитися нас научи, да непорочни сохранимся в пришествие Господа нашего Иисуса Христа, Ему же ты радостно, по трудех и подвизех, ныне предстоиши, прославляя со всеми святыми в Троице славимаго Отца и Сына и Святаго Духа, во веки веков.